# data[].attributes.headline
Ιστολόγιο προβολής δραστηριοτήτων

# data[].attributes.subject
Ιστολόγιο προβολής δραστηριοτήτων

# data[].attributes.body
2ου Γενικού Λυκείου Αμαρουσ

# data[].attributes.attachment_link.readable_text
Με θεατρικά δρώμενα και απόδοση σχετικών τραγουδιών συνοδεία κιθάρας, οι μαθητές του σχολείου μας, με την επιμέλεια της κ. Κόκκαλη, τίμησαν τους ήρωες του ΄21.

Το θέμα της εκδήλωσης ήταν η σημασία της ελευθερίας και της ανεξαρτησίας για τους λαούς.

Η γιορτή έκλεισε με παραδοσιακούς χορούς που επιμελήθηκε η κ. Τότσικα.

Κάτω από Ανακοινώσεις, Εκδηλώσεις, Γιορτές

Η προθεσμία για την κατάθεση της ηλεκτρονικής αίτησης-δήλωσης για συμμετοχή στις Πανελλαδικές εξετάσεις 2019 είναι από 20-3-2019 έως 29-3-2019.

1. Οι τελειόφοιτοι προσέρχονται στο σχολείο, για να καταθέσουν την αίτηση-δήλωση, με την ταυτότητά τους και δύο (2) φωτογραφίες.

2. Όσοι μαθητές δεν θα πάρουν μέρος στις Πανελλαδικές θα καταθέσουν στο σχολείο υπεύθυνη δήλωση.

3. Οι απόφοιτοι φέρουν φωτοαντίγραφο του απολυτηρίου, την ταυτότητα και μία (1) φωτογραφία.

Κάτω από Ανακοινώσεις

Υποβολή Αίτησης-Δήλωσης για συμμετοχή στις Πανελλαδικές Εξετάσεις των ΓΕΛ ή ΕΠΑΛ έτους 2019. Αίτηση Εγκύκλιος

Κάτω από Ανακοινώσεις

Η εκπαιδευτική εκδρομή στο CERN ακυρώνεται από το ταξιδιωτικό γραφείο, που την είχε αναλάβει, σύμφωνα με το email που απέστειλε στο σχολείο. email

Κάτω από Ανακοινώσεις

Την Παρασκευή 1η Μαρτίου οι μαθητές της Γ΄ Λυκείου επισκέφτηκαν το Μουσείο Παλαιοντολογίας και Γεωλογίας του Πανεπιστημίου Αθηνών, στο πλαίσιο του μαθήματος της Βιολογίας. Ξεναγήθηκαν από ερευνητές-συνεργάτες του Μουσείου στην πλούσια συλλογή του σε σπονδυλωτά και ασπόνδυλα ζώα, φυτικά απολιθώματα και άλλα παλαιοντολογικά ευρήματα και γεωλογικά δείγματα, από τη χώρα μας και το εξωτερικό. Ακολούθησε επίσκεψη τους χώρους του τμήματος Βιολογίας και της Φιλοσοφικής Σχολής στην Πανεπιστημιούπολη του Ζωγράφου.

Κάτω από Ανακοινώσεις, Διδακτικές επισκέψεις

Την Τρίτη 26 Φεβρουαρίου 2019 οι μαθητές της Α΄ και της Β΄ Λυκείου παρακολούθησαν τη θεατρική παράσταση "Μικρές ιστορίες για αγρίους" από την Εφηβική Σκηνή του Εθνικού Θεάτρου. Πρόκειται για μια σύνθεση πάνω σε σύντομες ιστορίες του σύγχρονου Γάλλου συγγραφέα και παιδαγωγού Μπερνάρ Φριό, σε σκηνοθεσία της Μαρίας Σαββίδου. Οι ιστορίες διαπραγματεύονται θέματα της καθημερινής ζωής, των σχέσεων, των ανακαλύψεων, των μυστικών και των συγκρούσεων της νεανικής ηλικίας, με την τολμηρή και ευαίσθητη ματιά, αλλά και με χιούμορ. Οι μαθητές παρακολούθησαν με ενδιαφέρον την παράσταση, γέλασαν αλλά και προβληματίστηκαν σε θέματα της ηλικίας τους και των σχέσεών τους με τους γονείς, τους καθηγητές τους και γενικότερα, με τους μεγάλους.

Κάτω από Ανακοινώσεις, Πολιτιστικών Θεμάτων

Ενημέρωση μαθητών της τελευταίας τάξης ΓΕΛ και ΕΠΑΛ σχολικού έτους 2018-19 και των αποφοίτων-υποψηφίων για τις πανελλαδικές εξετάσεις ΓΕΛ και ΕΠΑΛ 2019 σχετικά με τα εξεταζόμενα ειδικά μαθήματα σε πανελλαδικό επίπεδο. Εγκύκλιος ΦΕΚ

Κάτω από Ανακοινώσεις

Το Σάββατο 16/2/2019 μαθητές του σχολείου μας, συνοδευόμενοι από καθηγητές τους, παρακολούθησαν την παράσταση "Η Κωμωδία των Παρεξηγήσεων" του Ουίλλιαμ Σαίξπηρ στο Νέο Θέατρο Κατερίνας Βασιλάκου, σε σκηνοθεσία Κατερίνας Ευαγγελάτου. Στην παράσταση συμμετέχει ο Βαλάντης Φράγκος, ο ηθοποιός και σκηνοθέτης που συνεργάζεται από πέρσι με το σχολείο μας στο πλαίσιο του προγράμματος "Θεατρική Παιδαγωγία" του Δήμου Αμαρουσίου. Ήταν μια απολαυστική παράσταση που έφερε τους μαθητές σε επαφή με τον κόσμο του μεγάλου Άγγλου θεατρικού συγγραφέα αλλά και με την προβληματική γύρω από πιο σύγχρονες μορφές σκηνοθετικής προσέγγισης.

Κάτω από Ανακοινώσεις, Πολιτιστικών Θεμάτων

Η ρητορική ομάδα του σχολείου μας έλαβε μέρος στους 5ους Φιλικούς Αγώνες ΑΝΤΙΛΟΓΙΕΣ 2019, που διεξήχθησαν στο 1ο ΓΕΛ Παπάγου το Σάββατο 9 Φεβρουαρίου 2019, με τη συμμετοχή 30 σχολείων όχι μόνο από την Αττική αλλά και από άλλα μέρη της Ελλάδας. Κατά τη διάρκεια των αγώνων, οι ρητορικές ομάδες των σχολείων είχαν την ευκαιρία να αναμετρηθούν σε σύγχρονα θέματα ως ομάδες Λόγου ή Αντιλόγου, να αναπτύξουν δεξιότητες και χαρίσματα και να ανταλλάξουν καλές πρακτικές. Η όλη αντιπαράθεση έγινε σε ένα κλίμα κόσμιο και φιλικό. Η επιτυχία του όλου εγχειρήματος οφείλεται στους διοργανωτές, οι οποίοι φρόντισαν να κάνουν εμφανές ότι οι ρητορικοί αγώνες δεν είναι αγωνίσματα με νικητές και νικημένους που αντιπαρατίθενται για κάποιο έπαθλο, αλλά συναγωνισμός φίλων που αμιλλώνται για το καλύτερο.

Στη ρητορική ομάδα του σχολείου μας συμμετείχαν οι μαθήτριες Λώλη Μαρία-Ελένη, Μεσσινέζη Μαρίνα, Μπαμπουλασβίλι Σοφία και Ξυριοπούλου Παναγιώτα. Υπεύθυνη καθηγήτρια: Μαρία Σαμπάνη.

Κάτω από Ανακοινώσεις, Διαγωνισμοί

Το Ινστιτούτο Εκπαιδευτικής Πολιτικής δημοσιοποιεί την πρότασή του για τα Προγράμματα Σπουδών της Γ΄ τάξης του Γενικού Λυκείου όπως έχει αποσταλεί στο Υπουργείο Παιδείας, Έρευνας και Θρησκευμάτων (13585/21-12-18), διευκρινίζοντας τα εξής:

1. Τα Προγράμματα Σπουδών στηρίζονται στη δομή της Γ΄ τάξης του Γενικού Λυκείου, όπως έχει εξαγγελθεί στις 3/9/2018, βασικό στοιχείο της οποίας είναι οι τέσσερις Ομάδες Προσανατολισμού με κοινό εξεταζόμενο εξάωρο μάθημα σε όλες τα Νέα Ελληνικά, και τρία εξεταζόμενα εξάωρα μαθήματα σε κάθε Ομάδα (Αρχαία Ελληνικά, Ιστορία, Κοινωνιολογία, Μαθηματικά, Φυσική, Χημεία, Βιολογία, Πληροφορική, Αρχές Οικονομικής Θεωρίας). Επιπλέον, τα Προγράμματα Σπουδών συμπληρώνονται με την Φυσική Αγωγή (2 ώρες), τα Θρησκευτικά (1 ώρα) και μαθήματα επιλογής (ένα μάθημα 2 ωρών) (ξένες γλώσσες και σχέδιο).

2. Τα Προγράμματα Σπουδών αποσκοπούν στην εξασφάλιση της δυνατότητας των εκπαιδευτικών να σχεδιάζουν τα μαθήματα και να επιτελούν το έργο τους στην τάξη με άνεση χρόνου. Για τον λόγο αυτόν, η γενναία αύξηση των ωρών διδασκαλίας των εξεταζόμενων μαθημάτων συνοδεύεται από μία προσεκτική και λελογισμένη αύξηση της ύλης.

3. Τα προγράμματα που δημοσιοποιούνται έχουν σχεδιαστεί για να εξασφαλίσουν την ομαλή μετάβαση μαθητών και εκπαιδευτικών στη νέα δομή, θα ισχύσουν, στη μορφή που προτείνονται, κατά το σχολικό έτος 2019-2020, υποστηρίζονται δε από τα διαθέσιμα σχολικά εγχειρίδια.

4. Ο καθορισμός της διδακτέας και εξεταστέας ύλης και οι σχετικές οδηγίες θα ακολουθήσουν.

Κάτω από Ανακοινώσεις

Νέα διαδικασία εισαγωγής φοιτητών σε Τμήματα Μουσικών Σπουδών, σύμφωνα με τις διατάξεις του άρθρου 19 του ν.4559/2018 (Α ́142), όπως τροποποιήθηκε με τις διατάξεις του άρθρου 45 του ν.4589/ 2019 (Α ́ 13). Εγκύκλιος ΦΕΚ

Κάτω από Χωρίς κατηγορία

# data[].attributes.attachment_link.title
2ο Γενικό Λύκειο Αμαρουσίου

# data[].attributes.attachment_link.description
Με θεατρικά δρώμενα και απόδοση σχετικών τραγουδιών συνοδεία κιθάρας, οι μαθητές του σχολείου μας, με την επιμέλεια της κ. Κόκκαλη, τίμησαν τους ήρωες του ΄21. Το θέμα της εκδήλωσης ήταν η σημασία της ελευθερίας και της ανεξαρτησίας για τους λαούς. Η γιορτή έκλεισε με παραδοσιακούς χορούς που επιμελήθηκε η κ.

# data[].attributes.headline
Σχολική Γιορτή έτους 

# data[].attributes.subject
Σχολική Γιορτή έτους 

# data[].attributes.body
Για να θυμόμαστε....

# data[].attributes.attachment_link.title
2ο Γ.Ε.Λ. Αμαρουσίου Παράσταση Α & Β τάξης Μέρος Α

# data[].attributes.headline
Φωτογραφία σχολείου

# data[].attributes.subject
Φωτογραφία σχολείου

# data[].attributes.attachment_link.description
Find local businesses, view maps and get driving directions in Google Maps.